जहां द्याखौ गुरु घपला है, घोटाला है,
ई दुनिया ससुर बड़ी गड़बड़झाला है।
चंदा मांगि रहा है दांत चियारि के,
बतावत हैं कि जबर पैसा वाला है।
चंदा देत रहेन गरीबन की सोचि कै,
सुना है वहीते आई रहै इम्पाला है।
उई कहत हैं मॉलन ते रोजगार बढिहैं,
ई कलपत हैं-हमार नियति तौ ताला है।
तीन साल मां फ़ुटपाथ ते अटारी पहुचिगे,
कहत हैं-सारे क्यार ससुर पैसा वाला है।
परधानी मां कमाके शहर मां दुकानैं खरीदिन,
अगलेहे हफ़्ता उनका फ़ीता कटै वाला है।
ई दुनिया की तौ बबलू बताय दिहिन,
उन्हुन का सुना मामला ढीला-ढाला है।
जेहिते ते स्वाचत रहैं ’इलू-उलू’ करिहैं,
वहिका जल्दिही बियाव होंय वाला है।
जहां द्याखौ गुरु घपला है, घोटाला है,
ई दुनिया ससुर बड़ी गड़बड़झाला है।
awa_Deva awa_Deva hin_Deva awa_Deva bho_Deva hin_Deva awa_Deva awa_Deva awa_Deva awa_Deva bho_Deva awa_Deva awa_Deva hin_Deva awa_Deva awa_Deva awa_Deva awa_Deva